ΚΟΙΝΗ ΘΕΣΗ (ΕΚ) 12/98 που καθορίστηκε από το Συμβούλιο στις 26 Ιανουαρίου 1998 για την έκδοση της απόφασης 98/. . ./ΕΚ του Ευρωπαϊκού Κοινοβουλίου και του Συμβουλίου σχετικά με την τροποποίηση της απόφασης 92/481/ΕΟΚ του Συμβουλίου για τη θέσπιση ενός προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς (πρόγραμμα Karolus) (98/C 62/06)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

ότι το πρόγραμμα Karolus που θεσπίστηκε με την απόφαση 92/481/ΕΟΚ (4), έληξε την 31η Δεκεμβρίου 1997 7

ότι η σημασία του προγράμματος δεν καταδείχθηκε επαρκώς όσον αφορά την ενίσχυση της συνεργασίας μεταξύ των κρατών μελών μέσω ανταλλαγής εμπειριών στον τομέα της εφαρμογής της κοινοτικής νομοθεσίας που απαιτείται για την υλοποίηση της εσωτερικής αγοράς, κυρίως λόγω του υψηλού αριθμού δράσεων προτεραιότητας 7

ότι, κατά συνέπεια, θα πρέπει να προβλεφθεί η παράταση του προγράμματος για δύο ακόμη έτη, εξασφαλίζοντας συγχρόνως αριθμό συμμετοχών που να εμπλέκει τον μέγιστο δυνατό αριθμό κρατών μελών, μέχρι να τεθεί σε εφαρμογή ένα νέο πολυετές πρόγραμμα 7

ότι, το πρόγραμμα θα πρέπει να ανοιχθεί στη συμμετοχή των συνδεδεμένων χωρών της Κεντρικής και Ανατολικής Ευρώπης (ΧΚΑΕ), σύμφωνα με τους όρους που καθορίζονται στις ευρωπαϊκές συμφωνίες ή στα συμπληρωματικά πρωτόκολλα των συμφωνιών σύνδεσης σχετικά με τη συμμετοχή σε κοινοτικά προγράμματα 7

ότι το πρόγραμμα θα πρέπει να ανοιχθεί, στη συμμετοχή των κρατών της ΕΖΕΣ, μελών του Ευρωπαϊκού Οικονομικού Χώρου (ΕΟΧ), καθώς και στη συμμετοχή της Κύπρου με συμπληρωματικές πιστώσεις, σύμφωνα με τους ίδιους κανόνες που εφαρμόζονται στα κράτη της ΕΖΕΣ, μέλη του ΕΟΧ, και σύμφωνα με διαδικασίες που θα συμφωνηθούν με τη χώρα αυτή, οι δε λεπτομέρειες της συμμετοχής αυτής θα πρέπει να καθορισθούν σε εύθετο χρόνο μεταξύ των ενδιαφερομένων μερών 7

τη δήλωση του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995, σχετικά με την εγγραφή δημοσιονομικών διατάξεων στις νομοθετικές πράξεις (5) 7

ότι η παρούσα απόφαση ορίζει, για την περίοδο 1998-1999, χρηματοδοτικό πλαίσιο που προστίθεται στις πιστώσεις που ανελήφθησαν κατά την περίοδο 1992-1997 7 ότι το σωρευτικό ποσό για τις δύο περιόδους συνιστά την προνομιακή αναφορά, κατά την έννοια του σημείου 1 της εν λόγω δήλωσης της 6ης Μαρτίου 1995 για την αρχή του προϋπολογισμού στο πλαίσιο της ετήσιας διαδικασίας του προϋπολογισμού 7

ότι στις 20 Δεκεμβρίου 1994 συνήφθη συμφωνία για ένα modus vivendi μεταξύ του Ευρωπαϊκού Κοινοβουλίου, του Συμβουλίου και της Επιτροπής ως προς τα εκτελεστικά μέτρα που θα ισχύουν για όσες πράξεις εκδίδονται με τη διαδικασία του άρθρου 189 Β της συνθήκης (6),

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 92/481/ΕΟΚ τροποποιείται ως εξής:

1. Το άρθρο 11 αντικαθίσταται από το ακόλουθο κείμενο:

«Άρθρο 11

1. Το πρόγραμμα είναι διάρκειας επτά ετών και η εκτέλεσή του αρχίζει το δημοσιονομικό έτος 1993.

2. Οι πιστώσεις που ανελήφθησαν κατά την περίοδο 1993-1997 ανέρχονται σε 7,7 εκατομμύρια Ecu. Το χρηματοδοτικό πλαίσιο για την εκτέλεση του προγράμματος κατά την περίοδο παράτασης 1998-1999 ορίζεται σε 4,5 εκατομμύρια Ecu. Το σωρευτικό ποσό των 12,2 εκατομμυρίων Ecu αντιστοιχεί σε συνολικό αριθμό 1340 συμμετεχόντων. Οι ετήσιες πιστώσεις εγκρίνονται από την αρχή του προϋπολογισμού εντός του ορίου των δημοσιονομικών προοπτικών και σύμφωνα με τα κριτήρα της χρηστής δημοσιονομικής διαχείρισης που αναφέρονται στο άρθρο 2 του δημοσιονομικού κανονισμού.»

2. Παρεμβάλλεται το ακόλουθο άρθρο:

«Άρθρο 11α

Το πρόγραμμα είναι ανοιχτό στη συμμετοχή των συνδεδεμένων χωρών της Κεντρικής και Ανατολικής Ευρώπης (ΧΚΑΕ), σύμφωνα με τους όρους που καθορίζονται στις ευρωπαϊκές συμφωνίες ή τα συμπληρωματικά πρωτόκολλα των συμφωνιών σύνδεσης σχετικά με τη συμμετοχή σε κοινοτικά προγράμματα.

Το πρόγραμμα είναι ανοιχτό στη συμμετοχή των κρατών της ΕΖΕΣ, μελών του Ευρωπαϊκού Οικονομικού Χώρου (ΕΟΧ) και στη συμμετοχή της Κύπρου με συμπληρωματικές πιστώσεις, σύμφωνα με τους ίδιους κανόνες που εφαρμόζονται στα κράτη της ΕΖΕΣ, μέλη του ΕΟΧ, και σύμφωνα με διαδικασίες που θα συμφωνηθούν με τη χώρα αυτή.

Οι λεπτομέρειες της συμμετοχής αυτής πρέπει να καθοριστούν μεταξύ των ενδιαφερόμενων μερών σε εύθετο χρόνο.»

Άρθρο 2

Η παρούσα απόφαση απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 274 της 10.9.1997, σ. 9, και ΕΕ C 1 της 3.1.1998, σ. 18.

(2) Γνώμη που διατυπώθηκε στις 10 Δεκεμβρίου 1997 (δεν δημοσιεύθηκε ακόμα στην Επίσημη Εφημερίδα).

(3) Γνώμη του Ευρωπαϊκού Κοινοβουλίου της 18ης Νοεμβρίου 1997 (δεν δημοσιεύθηκε ακόμη στην Επίσημη Εφημερίδα), κοινή θέση του Συμβουλίου της 26ης Ιανουαρίου 1998 (δεν δημοσιεύθηκε ακόμη στην Επίσημη Εφημερίδα), και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμη στην Επίσημη Εφημερίδα).

(4) ΕΕ L 286 της 1.10.1992, σ. 65.

(5) ΕΕ C 102 της 4.4.1996, σ. 4.

(6) ΕΕ C 102 της 4.4.1996, σ. 1.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 25 Ιουλίου 1997, η Επιτροπή υπέβαλε πρόταση που βασίζεται στο άρθρο 100 Α της συνθήκης ΕΚ σχετικά με την τροποποίηση της απόφασης 92/481/ΕΟΚ, της 22ας Σεπτεμβρίου 1992, για τη θέσπιση ένος προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς (πρόγραμμα Karolus).

2. Το Ευρωπαϊκό Κοινοβούλιο εξέφρασε τη γνώμη του στις 18 Νοεμβρίου 1997 προτείνοντας 8 τροπολογίες στην πρόταση της Επιτροπής. Λαμβάνοντας υπόψη αυτή τη γνώμη, η Επιτροπή, στις 26 Νοεμβρίου 1997, υπέβαλε τροποποιημένη πρόταση που περιλαμβάνει έξι από τις τροπολογίες του Κοινοβουλίου.

3. Η Οικονομική και Κοινωνική Επιτροπή εξέφρασε τη γνώμη της στις 10 Δεκεμβρίου 1997.

4. Στις 26 Ιανουαρίου 1998, το Συμβούλιο ενέκρινε την κοινή θέση για την πρόταση της Επιτροπής σύμφωνα με το άρθρο 189 Β της συνθήκης.

II. ΣΤΟΧΟΣ

Η πρόταση απόφασης έχει στόχο να παρατείνει τη διάρκεια αυτού του προγράμματος έως το τέλος του 1999 και να την επεκτείνει στους υπαλλήλους των συνδεδεμένων χωρών της Κεντρικής και Ανατολικής Ευρώπης, των χωρών ΕΖΕΣ και της Κύπρου.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Το Συμβούλιο δέχθηκε την πρόταση της Επιτροπής όπως τροποποιήθηκε για να λάβει υπόψη τις τροπολογίες του Ευρωπαϊκού Κοινοβουλίου.

Όσον αφορά τις τροπολογίες του Κοινοβουλίου που δεν συμπεριλήφθηκαν από την Επιτροπή στην τροποποιημένη της πρόταση, το Συμβούλιο συμφώνησε με την άποψη της Επιτροπής θεωρώντας ότι οι εν λόγω τροπολογίες δεν συμβαδίζουν με τον στόχο της πρότασης όπως περιγράφεται στο σημείο II πιο πάνω.